**ประกาศองค์การบริหารส่วนตำบลป่าสัก**

 **เรื่อง สอบราคาจ้างเหมาทำการปรับปรุงอาคารเอนกประสงค์ข้างที่ทำการสำนักงาน อบต.ป่าสัก และก่อสร้างอาคารศูนย์ส่งเสริมสุขภาพประจำตำบลป่าสัก จำนวน 2 โครงการ**

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วยองค์การบริหารส่วนตำบลป่าสัก อำเภอเชียงแสน จังหวัดเชียงราย มีความประสงค์จะสอบราคาจ้างเหมาทำการก่อสร้างอาคาร จำนวน 2 โครงการ มีรายละเอียดโดยสรุปดังนี้

 **ประเภทงานอาคาร**

 **โครงการที่ 1** ปรับปรุงอาคารเอนกประสงค์ข้างที่ทำการสำนักงาน อบต.ป่าสัก โดยทำการปรับปรุงอาคารเอนกประสงค์ ขนาดกว้าง 8.00 x 15.00 เมตร ภายในที่ทำการ อบต.ป่าสัก จำนวน 1 หลัง พร้อมติดตั้งป้ายโครงการ จำนวน 1 ป้าย งบประมาณ 612,000.- บาท (หกแสนหนึ่งหมื่นสองพันบาทถ้วน) ตามรูปแบบรายการที่ อบต.ป่าสัก กำหนด

 **โครงการที่ 2.**ก่อสร้างอาคารศูนย์ส่งเสริมสุขภาพประจำตำบลป่าสัก ก่อสร้างอาคาร คสล.ขนาด 1 ชั้น กว้าง 8.00 เมตร ยาว 8.00 เมตร และอาคารห้องน้ำบริการประชาชน จำนวน 2 ห้อง พร้อมติดตั้งป้ายโครงการ จำนวน 1 ป้าย งบประมาณ 600,000.-บาท (หกแสนบาทถ้วน) ตามรูปแบบรายการที่ อบต.ป่าสัก กำหนด

 **ผู้มีสิทธิเสนอราคาจะต้องมีคุณสมบัติ** ดังต่อไปนี้

1. เป็นนิติบุคคลหรือบุคคลธรรมดา ที่มีอาชีพรับจ้างทำงานที่สอบราคาจ้างดังกล่าว

2. ไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา

3. มีผลงานก่อสร้างประเภทเดียวกันในวงเงินไม่น้อยกว่า

 - โครงการที่ 1 ในวงเงินไม่น้อยกว่า 244,800.- บาท (สองแสนสี่หมื่นสี่พันแปดร้อยบาทถ้วน)

 - โครงการที่ 2 ในวงเงินไม่น้อยกว่า 240,000.- บาท (สองแสนสี่หมื่นบาทถ้วน)

 4. และอื่นๆ ตามที่กำหนดไว้ในข้อ 2. คุณสมบัติของผู้เสนอราคา แห่งเอกสารสอบราคาจ้าง

เลขที่10-11/2559 ลงวันที่ 6 กันยายน 2559

**กำหนดดูสถานที่ก่อสร้าง**พร้อมรับฟังคำชี้แจงและรายละเอียดเพิ่มเติม ในวันที่ 19 กันยายน 2559 ตั้งแต่เวลา 09:30 น. เป็นต้นไป ณ องค์การบริหารส่วนตำบลป่าสัก และ ณ สถานที่ตั้งโครงการ

 กำหนด....

-2-

 **กำหนดยื่นซองสอบราคา** ตั้งแต่วันที่ 6 กันยายน 2559 ถึงวันที่ 19 กันยายน 2559 ระหว่างเวลา 08:30 น. ถึง 16:30 น. ณ ที่ทำการองค์การบริหารส่วนตำบลป่าสัก ในวันและเวลาราชการ และ ในวันที่ 20 กันยายน 2558 ระหว่างเวลา 08:30 น. ถึง 16:30 น. ณ ศูนย์รวมข้อมูลข่าวสารการจัดซื้อจัดจ้างของหน่วยการบริหารราชการส่วนท้องถิ่นระดับอำเภอ ที่ว่าการอำเภอเชียงแสน ชั้น 2

 **กำหนดเปิดซองสอบราคา** ในวันที่ 21 กันยายน 2559 ตั้งแต่เวลา 09.00 น. เป็นต้นไปจนกว่าจะแล้วเสร็จ ณ ศูนย์รวมข้อมูลข่าวสารการจัดซื้อจัดจ้างของหน่วยการบริหารราชการส่วนท้องถิ่นระดับอำเภอ ที่ว่าการอำเภอเชียงแสน ชั้น 2

ผู้สนใจติดต่อ ขอซื้อเอกสารสอบราคา ในราคาชุดละ

โครงการที่ 1 จำนวนเงิน 1,000.- บาท (หนึ่งพันบาทถ้วน)

โครงการที่ 2 จำนวนเงิน 1,000.- บาท (หนึ่งพันบาทถ้วน)

ได้ที่งานพัสดุ กองคลัง ที่ทำการองค์การบริหารส่วนตำบลป่าสัก ในระหว่างวันที่ 6 กันยายน 2559 ถึงวันที่ 19 กันยายน 2559 ระหว่างเวลา 08.30 น. ถึง 16.30 น. ในวันเวลาราชการ หรือสอบถามทางโทรศัพท์ หมายเลข 053-955541 ในวันและเวลาราชการ หรือดูรายละเอียดเพิ่มเติมได้ที่ www.pasak.go.th และ www.gprocurement.go.th

ประกาศ ณ วันที่ 6 เดือน กันยายน พ.ศ. 2559





 (นายศุภสัณห์ วิริยะ)

 นายกองค์การบริหารส่วนตำบลป่าสัก